โบรกฯส่องกลุ่มธนาคารพาณิชย์ตั้งสำรองเพิ่มสูงกดดันกำไร 3Q58
กลุ่มธนาคารพาณิชย์ มีแรงกกดดดันหนี้ บริษัท สหวิริยาสตีลอินดัสตรี จำกัด (มหาชน) หรือ SSI ที่กลายเป็น NPL ทำให้ธนาคารกรุงไทย จำกัด (มหาชน) หรือ KTB, ธนาคารไทยพาณิชย์ จำกัด (มหาชน)หรือ SCB และ บริษัท ทิสโก้ไฟแนนเชียลกรุ๊ป จำกัด (มหาชน) หรือTISCO ต้องตั้งสำรองฯเพิ่มมาก ส่งผลกระทบต่อกำไรในไตรมาส 3/58 ให้อ่อนลงอย่างมีนัยสำคัญ แม้ว่าแต่ละธนาคารพยายามลดผลกระทบด้วยการนำกำไรจากเงินลงทุนและการขายสินทรัพย์ หรือใช้สำรองทั่วไปเข้ามาชดเชยแล้วก็ตาม
12 ต.ค. 2558

บล.ดีบีเอสฯ ระบุในบทวิเคราะห์ (12 ต.ค.) ว่า กลุ่มธนาคารพาณิชย์ มีแรงกกดดดันหนี้ บริษัท สหวิริยาสตีลอินดัสตรี จำกัด (มหาชน) หรือ SSI ที่กลายเป็น NPL ทำให้ธนาคารกรุงไทย จำกัด (มหาชน) หรือ KTB, ธนาคารไทยพาณิชย์ จำกัด (มหาชน)หรือ SCB และ บริษัท ทิสโก้ไฟแนนเชียลกรุ๊ป จำกัด (มหาชน) หรือTISCO ต้องตั้งสำรองฯเพิ่มมาก ส่งผลกระทบต่อกำไรในไตรมาส 3/58 ให้อ่อนลงอย่างมีนัยสำคัญ แม้ว่าแต่ละธนาคารพยายามลดผลกระทบด้วยการนำกำไรจากเงินลงทุนและการขายสินทรัพย์ หรือใช้สำรองทั่วไปเข้ามาชดเชยแล้วก็ตาม
ด้านสินเชื่อของกลุ่มคาดว่าจะเติบโตเพียงเล็กน้อย 0.6%เทียบไตรมาสก่อนหน้า ในไตรมาสนี้ คาดการณ์กำไรสุทธิของ 7 ธนาคารที่ DBS ทำการวิเคราะห์ไว้ที่ 38.7 พันล้านบาท ลดลง 22%เทียบช่วงเดียวกันของปีก่อน และ 16%เทียบไตรมาสก่อนหน้า โดย TCAP เป็นธนาคารเดียวที่จะรายงานกำไรเติบโตทั้ง เทียบช่วงเดียวกันของปีก่อน และ เทียบไตรมาสก่อนหน้า
ราคาหุ้นกลุ่มธนาคารพาณิชย์ปรับลงรับผลกระทบจากเศรษฐกิจชะลอตัวแล้วพอควร (ณ ราคาปัจจุบันซื้อขายที่ P/BV ปีนี้ที่ 1.2 เท่า) แต่ก็ยังขาดปัจจัยกระตุ้นในระยะสั้น ให้น้ำหนักลงทุนเป็น Neutral โดยยังคงให้ KBANK เป็นหุ้น Top Pick  